Diari Oficial de la Generalitat Valenciana


Sumari del DOGV 5634, del 07-11-2007 (2007/13840)

RESOLUCIÓ de 31 d'octubre de 2007, del director general de Relacions amb les Corts i Secretariat del Consell de la Conselleria de Presidència, per la qual es disposa la publicació del conveni marc entre la Federació Valenciana de Municipis i Províncies i la Conselleria d'Infraestructures i Transport per a la realització de cursos de formació homologats destinats a les policies locals dels distints municipis de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5634

Data del DOGV
:   07-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13914


Data del document
:   31-10-2007

Organisme emissor
:   Conselleria de Presidència

Tipus de document
:   Resolució

RESOLUCIÓ de 31 d'octubre de 2007, del director general de Relacions amb les Corts i Secretariat del Consell de la Conselleria de Presidència, per la qual es disposa la publicació del conveni marc entre la Federació Valenciana de Municipis i Províncies i la Conselleria d'Infraestructures i Transport per a la realització de cursos de formació homologats destinats a les policies locals dels distints municipis de la Comunitat Valenciana.  
 [2007/13674]  
La Federació Valenciana de Municipis i Províncies i la conselleria d'Infraestructures i Transport, han subscrit, després de la tramitació prèvia reglamentària, el 18 d'octubre de 2007, el Conveni marc per a la realització de cursos de formació homologats destinats a les policies locals dels distints municipis de la Comunitat Valenciana, i en compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1427/2007, i que figura com a annex d'esta resolució.  
Valencia, 31 d'octubre de 2007.- El director general de Relacions amb les Corts i Secretariat del Consell: Ángel Mompó Romero.  
Conveni marc entre la Federació Valenciana de Municipis i Províncies i la conselleria d'Infraestructures i Transport per a la realització de cursos de formació homologats destinats a les policies locals dels distints municipis de la Comunitat Valenciana  
València, 18 d'octubre de 2007  
Reunits  
D'una banda, Mario Flores Lanuza, conseller d'Infraestructures i Transport de la Generalitat Valenciana, nomenat pel Decret del president de la Generalitat 8/2007, de 28 de juny, publicat en el Diari Oficial de la Generalitat número 5545, de 29 de juny de 2007, fent ús de les facultats que té atribuïdes per la Llei 5/1983, de 30 de desembre, del Consell i facultat expressament per a este acte per l'Acord del Consell de 5 d'octubre de 2007.  
I d'una altra banda, Miguel Ortíz Zaragozá, president de la Federació Valenciana de Municipis i Províncies, nomenat en la IX Assemblea General Ordinària de la Federació Valenciana de Municipis, segons consta en l'acta notarial número de protocol 1.819 del notari, Francisco Peral Ribelles, de l'Il·lustre Col·legi de Notaris d'Alacant, i fent ús de les funcions que té atribuïda d'acord amb els article 38 i 36 dels estatuts de la dita federació.  
Les dos parts reconeixen mútuament competència i capacitat per a formalitzar el present conveni i intervenen cada una en nom de les respectives institucions a què representen, i a l'efecte,  
Exposen  
L'article 49.15 de l'Estatut d'Autonomia de la Comunitat Valenciana, aprovat per la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, atribuïx a esta Comunitat la competència exclusiva sobre el transport terrestre que es desenvolupe íntegrament pel seu territori i que engloba actuacions d'ordenació, inspecció, sanció i arbitratge.  
A més dels òrgans de coordinació interadministrativa en la matèria (la Conferència Nacional de Transports i la comissió de directors generals de Transports), la col·laboració en matèria d'inspecció de transports es basa en els articles 32 a 35 de la Llei d'Ordenació dels Transports Terrestres i en els articles 14 a 24 del reglament que la desplega, aprovat pel Reial Decret 1211/1990, de 28 de setembre, que encomanen la competència inspectora als Servicis d'Inspecció del Transport Terrestre i permeten sol·licitar el suport necessari de les Forces i Cossos de Seguretat de l'Estat, els quals actuen davall les directrius i orientació dels òrgans superiors dels servicis d'inspecció del transport.  
Les policies locals realitzen, actualment, activitats de vigilància del transport, tant en suport del personal de la Inspecció de Transports de la Generalitat Valenciana, cada vegada que se'ls sol·licita, com a part de les seues tasques pròpies de control del trànsit, la qual cosa contribuïx decisivament a una millora de la seguretat viària, així com a una garantia del compliment de les normes reguladores del transport terrestre i de les activitats complementàries i auxiliars d'este.  
D'altra banda, el Llibre Blanc del Transport (COM (2001) 370 final), que dissenya la política europea en esta activitat de cara a l'any 2010 considera, entre les seues orientacions, com a primordial, el reforç de les activitats inspectores i sancionadores en matèria de transport terrestre, es preconitza la promoció, tant de l'eficàcia inspectora com de la conformitat en la seua execució i s'augmenta el nombre de controls en el transport urbà, per a comprovar el compliment de l'ordenament jurídic en vigor en matèria de transports terrestres, aspecte arreplegat en els acords entre el Govern de la Nació i les organitzacions professionals de transportistes i per la comissió de directors generals de transports dels dies 7 i 8 de febrer de 2002, en els quals es va acordar potenciar els plans d'inspecció, amb especial atenció en els supòsits d'excessos de pes, incompliment dels temps de conducció i descans i autoritzacions de transports, i també que les comunitats autònomes prestaran el suport necessari en matèria de formació als membres de les Forces i Cossos de Seguretat de l'Estat.  
Al llarg de l'última dècada, el transport, tant de públic com privat, de viatgers o de mercaderies, ha experimentat un notable increment dins dels termes municipals i dels nuclis de poblacions de la Comunitat Valenciana, amb el consegüent deteriorament del compliment de la normativa en vigor en matèria de transports terrestres, la qual cosa ha originat una major intervenció de les policies locals d'esta Comunitat a petició dels servicis d'inspecció, i la col·laboració d'estes policies contribuïx a millorar tant la seguretat viària com al respecte en el compliment de les disposicions reglamentàries en matèria de transports.   
Per tot el que s'ha exposat anteriorment, i a fi d'aconseguir la plena eficàcia i eficiència de les funcions inspectores i facilitar el treball de les policies locals que participen en l'exercici d'aquelles, i segons el principi de col·laboració interadministrativa, les dos parts decidixen subscriure el present conveni i, per a això:  
Acorden  
1. Objecte  
L'objecte del present conveni marc és establir la impartició de cursos de transports per a la formació continuada de les policies locals de la Comunitat Valenciana, a fi de realitzar les tasques d'inspecció de transports que els siguen encomanades pels servicis d'inspecció de transports terrestres dins dels plans d'actuació i amb la finalitat de:  
Millorar la seguretat viària i incrementar la protecció de la competència i seguretat en el transport, com a conseqüència d'un procés racional de detecció d'infraccions, d'acord amb la nova realitat normativa i el comportament del sector.  
Garantir el correcte ordenament del sector de transports, i minimitzar competències deslleials, tant per les mancances d'autorització com ara excessos de pes o incompliment dels temps de conducció i descans.  
Potenciar la coordinació entre la Generalitat Valenciana i les Forces i Cossos de Seguretat de l'Estat, en els programes específics de formació de les policies locals a fi d'ampliar el camp de coneixements teòrics i pràctics d'estes policies, garantir, d'esta manera, una seguretat en les seues actuacions, així com en l'elaboració de les seues denúncies per a una millor execució del procediment sancionador.  
2. Programació d'activitats  
Es constituirà una comissió les funcions de la qual seran:  
Elaborar i proposar a la Direcció General de Transports i Logística la programació anual dels cursos que s'ham de realitzar a l'empara del present conveni. La dita programació detallarà la planificació temporal i de continguts (teòrics i pràctics), llocs de realització d'activitats, mitjans materials (apunts, manuals, elements audiovisuals i auxiliars mínims i altres) i humans (fonamentalment el personal docent), nombre d'alumnes i l'espai mínim per cada participant en relació amb les activitats formatives previstes, criteris d'admissió de sol·licituds, difusió, etc.  
Realitzar el seguiment i la valoració final del programa anual.  
La comissió estarà formada pels membres següents:  
El director general de Transports i Logística, que actuarà com a president, o persona en qui delegue.  
Tres representants de la Federació Valenciana de Municipis i Províncies.  
Tres representants de la conselleria d'Infraestructures i Transport.  
Un representant de la Direcció General de Seguretat i Protecció Ciutadana de la conselleria de Governació.  
La comissió designarà, entre els seus membres, la persona que actuarà com a secretari d'esta i, també, la persona encarregada de coordinar, entre les distintes administracions, les actuacions necessàries per a la correcta execució i desplegament dels programes i del conveni.  
La comissió es reunirà per convocatòria del seu president, per a elaborar i proposar el pla i per a valorar els seus resultats.  
Quan, segons el parer de la comissió, les variacions del contingut de la normativa en matèria de transports terrestres ho exigisca, es podrà modificar la programació anual i introduir cursos extraordinaris d'actualització amb el fet de mantindre les policies locals al dia en les seues actuacions inspectores.  
La planificació i programació dels cursos de formació haurà de tindre en compte la necessitat actualització dels coneixements de les policies locals en cada moment i haurà de ser homologada segons les determinacions del Decret 255/1993, de 30 de desembre, del Govern Valencià, pel qual s'establixen les condicions i els requisits d'homologació de cursos de formació de les policies locals de la Generalitat Valenciana.  
La Direcció General de Transports i Logística aprovarà, si és el cas, la proposta de la comissió, i emetrà l'avaluació final de les activitats formatives una vegada desplegades.  
La Federació Valenciana de Municipis i Províncies s'encarregarà de contractar els mitjans materials i humans necessaris i difondre, entre els municipis de la Comunitat Valenciana, l'existència de les activitats formatives i facilitar l'aportació i disposició dels llocs, locals i equipaments en què s'hagen de realitzar els cursos i les activitats de formació. Igualment, els dits municipis s'encarregaran de la realització de les còpies del material didàctic que haurà de ser entregat als alumnes, així com facilitar aquelles altres actuacions que es requerisquen per a portar a bon fi la impartició dels cursos.  
El present conveni marc es desplegarà a través de les resolucions de la Direcció General de Transports i Logística, les quals contindran la dotació pressupostària anual per a sufragar les activitats formatives d'acord amb l'objecte i les finalitats prevists en el present conveni. A l'efecte, la Generalitat Valenciana, a través dels pressupostos anuals de la conselleria d'Infraestructures i Transport, i en funció de l'existència de crèdit en cada exercici econòmic, dotarà les corresponents línies de crèdit per al total desplegament del conveni marc i contribuirà al finançament de les despeses que s'ocasionen amb la quantia que anualment es determine en funció de la programació anual proposada per la comissió. La dotació econòmica total del present conveni es distribuirà al llarg de quatre exercicis, a través de les resolucions anuals de la Direcció General de Transports i Logística.  
Excepcionalment, per a l'actual exercici 2007, la programació anual s'adjunta en annex I, i la funció de la comissió és només el seu seguiment i la valoració.  
3. Dotació pressupostària  
L'import global màxim previst per a les actuacions, els objectius i les finalitats prevists en el present conveni, durant la seua vigència, a càrrec de la conselleria d'Infraestructures i Transport, és de 120.000 €.  
Per a la realització de l'objecte del present conveni, la dotació global corresponent a l'exercici de 2007 es fixa en una quantitat de 16.480 € (setze mil quatre-cents huitanta) a càrrec de l'aplicació 98.64.75.295.80.39760, línia T 4352, conveni FVMP del pressupost de la Generalitat Valenciana per a l'exercici 2007.  
4. Forma de pagament  
El pagament, per part de la conselleria d'Infraestructures i Transport, s'efectuarà a mesura que la Federació Valenciana de Municipis i Províncies aporte, preferentment de forma trimestral, els corresponents justificants de la despesa efectuada després de l'aprovació prèvia de la federació, i posterior certificat de l'òrgan gestor.   
Per a la realització de la resolució anual de la Direcció General de Transports i Logística, serà necessari haver finalitzat i justificat el programa d'activitats formatives anteriors.  
5. Duració  
El present conveni entrarà en vigor en la data de la firma i tindrà una duració de quatre anys, des de 2007 fins al 31 de desembre de 2011.  
6. Rescissió  
El Consell podrà rescindir el present conveni marc quan s'incomplisca alguna de les clàusules previstes en este, i es podrà obligar a la devolució dels imports percebuts més els interessos legals.  
7. Naturalesa  
El present conveni, que té naturalesa administrativa, es regirà per les seues pròpies normes i, en allò no previst, per les normes generals de contractació administrativa i de la resta de l'ordenament administratiu vigent.  
El Consell faculta el conseller d'Infraestructures i Transport per a la firma del present conveni marc. El conseller d'Infraestructures i Transport delega, en el director general de Transports i Logística, la realització de les resolucions anuals, a més de la interpretació dels termes del conveni i la possibilitat de dictar totes les disposicions que siguen necessàries per al desplegament del que disposa el present conveni.  
Com a prova de conformitat, les parts subscriuen el present conveni en dos exemplars al lloc i en la data assenyalats en l'encapçalament.  
El president de la Federació Valenciana de Municipis i Províncies. Miguel Ortíz Zaragozá  
El conseller d'Infraestructura i Transport. Mario Flores Lanuza.   
Annex  
Programa de cursos destinats a policies locals per a 2007  
Dinàmica dels cursos: els cursos constaran d'una part teòrica i una altra de pràctica, es repartiran per bloques segons les matèries.  
Objectius: l'adquisició per part dels membres de les policies locals dels coneixements mínims necessaris per a procedir al control del transport en els nostres municipis.  
Impartició dels cursos: es realitzaran tres sessions del curs sobre la inspecció en matèria de transports. L'una a la província d'Alacant, un altra a la província de Castelló i una altra a la província de València, que prèviament determinarà la Federació Valenciana de Municipis.  
Curs: la inspecció del transport terrestre  
Duració de curs: 25 hores  
Edicions: 3   
Temari  
Tema 1. La inspecció de transport  
Tema 2. El transport de mercaderies  
Tema 3. El tacògraf  
Tema 4. Mercaderies perilloses  
Tema 5. Transport de viatgers  
Tema 6. Transport internacional  
Tema 7. Altres activitats especials de transport  
Pressupost  
La inspecció del transport terrestre: 16.480 €